ОТЧЕТЕН ДОКЛАД

НА НЧ“СЪБУЖДАНЕ -1927“ ЗА ИЗПЪЛНЕНИЕ НА ГОДИШНАТА ПРОГРАМА ЗА РАЗВИТИЕ НА ЧИТАЛИЩНАТА ДЕЙНОСТ ЗА 2019 ГОДИНА

Читалищата продължават години наред да бъдат уникални институции,които са изконни носители на българския дух и култура през вековете.Те носят в себе си нематериалното културно наследство,традиции,образование,възпитание и благотворителност,които са в основата на тяхната дейност в полза на обществото.Основната задача на нашето читалище е да откликва на нуждите на местното население /като приоритетно се работи със и за подрастващото поколение/,да участва активно в обществения живот и да бъде не само духовен,но и притегателен културно-образователен и информационен център.

Три са основните дейности, по които работи читалището през годината.Първата е **библиотечно-информационната дейност.**

В библиотеката се възпитава интерес и култура за четене на книги,задоволяване на потребностите на редовните читатели и посетители на библиотеката с нова литература и периодични издания.Организират се колективни четения,честване на годишнини,срещи и др.Децата търсят книги за дома от препоръчаната им учебна литература,други ползват много активно компютрите.Подреждат се витрини,изложби и кътове.При закупуване на нови книги се прави предварителен подбор за задоволяване читателските интереси с нови заглавия.Години наред в читалището съществува клуб „Млад приятел на книгата“.В него членуват ученици както от местното училище,така и учащи в града.

Компютърният център предоставя електронни услуги в областите:

* **Заетост** – търсене на работа,информация за програми за заетост;
* **Здраве** – проверка на здравноосигурителния статус,информация за лекари,здравни заведения,лекарства и др.;
* **Култура** –информация за българското и чуждо културно наследство и история,национални и местни културни събития и дейности;
* **Образование** –информация за продължаване на образованието,подготовка на курсови работи и др.;
* **Административни услуги** –достъп до административна информация /закони,наредби,Държавен вестник,граждански права/;
* **Бизнес** –информация за услуги,продукти,фирми,достъп до селскостопанска информация;

Използваните интернет-възможности най-често са търсене на информация чрез Google, ползване на Skype и копирни услуги.

Понякога обслужваме читатели по домовете и по работните места.

На мероприятията в библиотеката откликват предимно децата,но често се включват и по-възрастните хора.Като най-посетени можем да отбележим следните мероприятия,проведени през 2019 година:

* Месец февруари – годишнина от гибелта на Васил Левски
* Месец март – Разказ за традициите на Баба Марта
* Месец март – Беседа по случай Националния празник на Република България
* Месец март – Отбелязване световния ден на водата
* Месец април – Маратон на четене
* Месец април – Отбелязване 60 год. от смъртта на „поета с ватенката“ Пеньо Пенев
* Месец май – Международен ден на труда
* Месец май –Професионален празник на българските библиотекари.“Библиотекар за един след обед“.
* Месец май –Ден на българската писменост и култура –беседа.
* Месец юли –Забавно лято в библиотеката.То бе посрещнато с много голям интерес от децата.
* 06.09. –Ден на Съединението на Княжество България и Източна Румелия.Беседа.
* 09.09. -100 години от рождението на Николай Хайтов.Запознаване с негови произведения.
* 22.09. –Ден на независимостта – беседа-разговор с членове на „Млад приятел на книгата“.
* 01.11. –Ден на народните будители – с членове на читалището.
* 21.11. –Ден на християнското семейство.Четене на стихове за семейството.
* 08.12. -110 год. от рождението на българския поет Никола Вапцаров.Участници членове на клуб „Млад приятел на книгата“.

Във видеотеката се натрупват с всяка изминала година записите на по-значимите празници,организирани от читалището,които ще останат в неговата история.

През изминалата 2019 година в библиотеката са реализирани 556 посещения на заемна за дома,288 посещения в читалня и 857 посещения на компютърен център.За годината заетите книги са 1294 броя,отделно 145 броя детска литература.

Втора по ред,но не и по значимост, **е** художествената **самодейност .**През 2019 г.работиха мъжка,женска и смесена фолклорни групи с ръководител маестро Танка Митева.За изминалия период групите пожънаха не малко успехи.Адмирации за г-жа Митева за нейната дейност,за това,че на тази възраст тя продължава да е двигателят на певческите групи. ТС“Тракийци“ с ръководител Петя Томова и през изминалата година беше на върха с многобройните изяви и спечелени награди.През 2019 г.заработи и ДТГ „Тракийче“ с ръководител Тотка Григорова.Техните първи изяви бяха посрещнати много добре от публиката.Пожелаваме за в бъдеще на дечицата да постигнат много успехи. Групата за народни обичаи с ръководител Калин Радев започна годината с прекрасни и интересни изпълнения по повод Бабин ден.На празника „Трифон Зарезан“групата отново имаше перфектна организация,а всички бяха очаровани от посрещането на сем.Денка и Стоян Савови в техния дом,където Стоян беше провъзгласен за „цар на лозята“ за 2019 год.

Други местни празници,организирани през годината,са:

18 февруари – Сирни Заговезни.Участници в този празник бяха групата за народни обичаи заедно с внука на Жельо Ангелов –Танчо,ЖФГ с песни около огъня и отново перфектните ТС“Тракийци“.

01.03. – Баба Марта на площада и в детската градина с участнички Здравка Димитрова,Пенка Христова,Иванка Манолчева и Радка Ненова.

22.03. – Организирахме караоке-вечер с участието на всички самодейци и отпразнувахме Първа пролет.

20.04. – Лазарската група с ръководител Тотка Григорова обиколи селото с пролетни песни и пожелания за здраве и берекет.

29.04. –Читалището организира голям Великденски концерт с участието на самодейните състави и гости – танцова група от с.Ябълково и изпълнения на народна музика от ВС“Южняче“ град Хасково.

22.05. – Организиран концерт в НЧ“Събуждане-1927“ на известния български композитор и певец Хайгашот Агасян.

27.07. – Организирахме местен празник „Закриване на жътвата“

05.08. – По случай закриването на „Забавно лято в библиотеката 2019“за младите зрители беше организирано магическо шоу с водещ маг Тео от Димитровград.

16.09. –Председателят на читалището,читалищният секретар и читалищни членове взеха участие в откриването на новата учебна година в ОУ“Христо Смирненски“ село Радиево.

01.10. – В читалището бе отпразнуван Денят на възрастните хора.

09.11.- Проведохме ФФ „Тракия пее“- преглед на мъжки певчески групи с участието на над 15 колектива от различни области на страната и около 140 участници.В подготовката на празника се включиха всички самодейци и застанаха зад своя председател.Празникът протече при перфектен ред,а организацията му учуди членовете на журито.

21.11.- Отпразнувахме „Ден на християнското семейство“.

14.12. –Всички самодейци бяха поканени на тържеството по случай рождения ден на танцовия състав.

19.12. – Проведохме заедно с ученици от ОУ“Христо Смирненски“ благотворителен коледен спектакъл с участието на артисти от град Хасково.

21.12. – Завършихме годината с провеждането на Коледен концерт за жителите и гостите на село Радиево в салона на читалището.

Участия в регионални празници:

На 01.05. ТС“Тракийци“ участва в пролетно първомайско надиграване в Кърджали.

06.06. –Фолклорни групи участваха в Празника на водата в град Меричлери.

08.06. –ТС „Тракийци“ участва в Празника на пуската в село Ябълково.

03.08. –Фолклорните групи и ТС взеха участие в Празника на плодородието в село Ракитница,община Стара Загора.

28.09. – Читалищното настоятелство присъства на тържествен концерт по случай 70 год. народен хор с.Ябълково.

04.10. –Фолклорните групи участваха в „Златна есен“ Симеоновград.

Участия в национални празници:

25.05. –Участие в Национален събор на земята и плодородието в с.Голямо Асеново.

22.06. –Участие в Национален жътварски събор с.Странско

20.07. –Участие във фестивала „Песни и танци на мегдана“ град Карнобат.

06,07 и 08.09. –Участие в НФП „Приморска перла“ град Приморско.

20.10. – Участие в НФФ „Песни край Марица“ село Доситеево.

Участия в международни празници:

16.06. – „Песни и танци без граници“ Свиленград.

12.05. – Евро фолк Велико Търново.

Във връзка с изпълнението на договора с Община Димитровград читалището ни взе участие в общинските празници:

03.03. – Поднесохме цветя на паметника в организираното поклонение, а МФГ и ТС“Тракийци“ участваха в концертната програма.

28.08. – ТС участва на сцената,предоставена на читалищата,по случай Празника на Димитровград.

30.11. –Секретарят на читалището Тотка Григорова участва в импровизираната работилница за сурвачки на площада пред Общината и паленето светлините на коледната елха.

13.12. – ТС „Тракийци“ поздравиха празнуващите от Общинска администрация в ресторант „Райски кът“ Радиево.

22.12. – Членове на читалището заедно със секретаря участваха в Коледната трапеза на читалищата,организирана пред Общината.

Не случайно самодейните ни групи имат толкова много награди през годината,които са получени в резултат на упорит труд.

Най-голямо признание нашите самодейци получиха от Международната организация за народно изкуство „Общество за фолклор“.Комисията по категоризация присъди за втори път категория ПРЕДСТАВИТЕЛНА на Фолклорен ансамбъл Радиево.Гордеем се с присъдената ни категоризация.

ІІІ **Стопанска дейност и материално осигуряване**

Анализирайки и обобщавайки резултатите от дейността на читалището,стигаме до извода,че то е основен фактор в развитието на местната култура и получаване на информация.И за в бъдеще ще продължим партньорствата си с кметството,църквата,училището,местните фирми и др.Читалището предоставя базата си за провеждане на разяснителни срещи,избори,общоселски събрания.За изминалата предизборна кампания настоятелството взе решение да не се събират наеми от кандидатите за кметове,тъй като всички те са местни хора.По този начин се лишихме от известна сума за бюджета на читалището,но за сметка на това бяхме коректни с всички кандидат-кметове на село Радиево. За изминалата година читалищното настоятелство е провело 13 заседания.Проверителната комисия е направила 4 броя проверки на по-големите разходи,извършени от читалището за различни дейности.Имахме заложен ремонт на библиотеката:под,боядисване и стелажи,но не можахме да го осъществим през изминалата година поради недостиг на средства.Членовете на настоятелството работиха отговорно,като за по-голяма оперативност и публичност на заседанията бяха канени и членовете на проверителната комисия.

През изминалата година читалището участва и спечели проект за финансиране на фолклорния празник „Тракия пее“ в размер на 1 200 лв.От членски внос,наеми,рента и др. имаме приход около 2 600 лв.Предвид инфлацията през изтеклата година можем да кажем,че се справихме добре с всички плащания.Проверката,направена от Общинската комисия не констатира нарушения при правените разходи,така както това се случи при някои читалища.Ръководството се отнася много сериозно към разходите,проверителната комисия участва в заседанията и е уведомена за всички приходи и разходи в бюджета.

Читалищното настоятелство винаги е било в пълен състав,председателят е имал подкрепата му,решенията се вземат след обсъждане с пълно болшинство,с което можем да се похвалим.

Нашите самодейци с участията си на национални и международни фестивали достойно пазят и прославят доброто име на Община Димитровград.

Уважаеми читалищни членове,читалището е сдружение на хора с еднакви интереси и мислене.Тук членуват отговорни хора,с чувство за съпричастност към обществения живот на нашето родно село.Да запазим и в бъдеще тази атмосфера на толерантност и взаимно уважение и разбиране..Благодарим ви за активното участие в обществения живот на село Радиево.Гордейте се с неуморния дух и желание за пълноценен живот,който притежавате.

**Докладът е приет на заседание на читалищното настоятелство на 09.03.2020 год.**

**НАРОДНО ЧИТАЛИЩЕ ”СЪБУЖДАНЕ -1927” С.РАДИЕВО**

**ОБЩИНА ДИМИТРОВГРАД**

Изх. № 3 / 25.03.2020 г.

**До Председателя на**

**Общински съвет Димитровград**

Относно: Изпълнението на чл.26а , ал.4 от ЗНЧ.

Уважаема госпожо Кръстева,

Приложено Ви изпращаме:

1.Отчетен доклад за дейността на НЧ „Събуждане-1927” село Радиево в изпълнение на годишната програма за развитие на читалищната дейност за 2019 година.

2. Отчет за изразходваните от бюджета средства през 2019 година.

Председател:…………….

/ Румен Димов/

**НАРОДНО ЧИТАЛИЩЕ ”СЪБУЖДАНЕ -1927” С.РАДИЕВО**

**ОБЩИНА ДИМИТРОВГРАД**

Изх. № 2 / 25.03.2020 г.

**До Кмета на**

**Община Димитровград**

Относно: Изпълнението на чл.26а , ал.4 от ЗНЧ.

Уважаеми г-н Димов,

Приложено Ви изпращаме:

1.Отчетен доклад за дейността на НЧ „Събуждане-1927” село Радиево в изпълнение на годишната програма за развитие на читалищната дейност за 2019 година.

2. Отчет за изразходваните от бюджета средства през 2019 година.

Председател:…………….

/ Румен Димов/

НАРОДНО ЧИТАЛИЩЕ”СЪБУЖДАНЕ-1927”

С.РАДИЕВО

ПОИМЕНЕН СЪСТАВ НА НАСТОЯТЕЛСТВО

И ПРОВЕРИТЕЛНА КОМИСИЯ

ЧИТАЛИЩНО НАСТОЯТЕЛСТВО

1.Председател-Румен Вълчев Димов

2.Членове:

• Бончо Желязков Димитров

• Танка Запрянова Митева

• Петя Иванова Томова

• Калин Радев Калинов

ПРОВЕРИТЕЛНА КОМИСИЯ

1.Председател-Пенка Вълчева Христова

2.Членове:

• Здравка Димитрова Делчева

• Златка Иванова Сърчеракова